Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 358

3. A szakmai vizsgán számon kérhetõ feladatok a szint megjelölésével A gyakorlati vizsga (szakdolgozat) tartalma: A szakdolgozat a hallgató önálló munkája, amelyet két opponens bírál el, majd a hallgató szóban is megvédi. Készítésének és megvédésének célja, hogy a hallgató bemutassa, mennyire tudja hasznosítani a képzésben elsajátított elméleti és szakmai ismereteket. Bizonyítania kell továbbá, hogy alkalmas a szakterülethez kapcsolódó feladatok elvégzésére. A szakdolgozatnak egy meghatározott témakört kell elemeznie, amely magában foglalja a kérdésfelvetést, az ahhoz kapcsolódó elméleti ismereteket és a gyakorlati alkalmazás lehetõségét. A szakdolgozatnak önálló gondolkodásmódot kell tükröznie, tartalmaznia kell az adott témára vonatkozóan a hallgató értékelõ véleményét és javaslatait, valamint a gyakorlati munka során szerzett szakmai ismereteket, problémamegoldó készségét az adott szakterületen. A téma kidolgozásának elemzõnek kell lennie, nem leírónak. A szakmai követelmény mellett fontos, hogy a dolgozat megfeleljen a szakdolgozathoz kapcsolódó formai követelményeknek is, különösen: — minimum 30 oldal, 1,5 sortávolsággal; — pontos hivatkozások; — irodalomjegyzék stb. A szóbeli vizsga tartalma: Szakmaspecifikus kérdések 60% Önálló problémamegoldás 40% A szóbeli vizsga elején a hallgató megvédi az általa elkészített szakdolgozatot. A komplex szóbeli vizsgán az egyes vizsgatételeket a szakmai és vizsgakövetelmények „IV. A szakképesítés szakmai követelményei” címû részben meghatározott szinteken kell számon kérni. A vizsgatételeket a szakképesítésért felelõs miniszter hagyja jóvá; a szóbeli tételek több szakmai vizsgán is felhasználhatók. A tételsort a vizsgaszervezõ a szóbeli vizsga idõpontja elõtt 30 nappal a jelöltek rendelkezésére bocsátja. 2004/65. szám Amennyiben a vizsgázó speciális szakmai ismeretekbõl is vizsgázni kíván (szabadon választható), úgy a szóbeli vizsgán ez külön tételként, a specializáció szakiránya szerinti miniszter által kiadott követelményeknek megfelelõen szerepel.

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes